Patru avioane de luptă care aparţin Forţelor Aeriene ale Marii Britanii au aterizat, în urmă cu scurt timp, la baza aeriană Mihail Kogălniceanu din Constanţa. Aparatele de luptă vor apăra spaţiul aerian românesc timp de patru luni. Peste 150 de militari, piloți și tehnicieni se vor afla, împreună cu tehnica de luptă, în ţara noastră.

Misiunea de poliție aeriană se va încheia pe 31 august și va fi făcută împreună cu piloții români care se vor afla la manșa MiG-urilor 21 Lancer.

Ministrul Apărării din Marea Britanie declara, anul trecut, că decizia a fost luată ca urmare a contextului în care atât ţara noastră, şi partenerii din regiune au cerut să se întărească securitatea în zona Mării Negre.

Avioanele Typhoon vor contracara orice încălcare a spaţiului aerian NATO în zona de sud-est.